मरियम (ईसा मसीह की माँ)

मरियम यीशु मसीह की माँ का नाम था, जिन्हें कुँवारी माता, ख़ुदावंद की माँ या मुक़द्दस कुँआरी मरियम भी कहलातीं हैं। उनकी कहानी बाईबल के नया नियम में बताई गई है, जिसके अनुसार वो फ़िलिस्तीन के इलाक़े गलील के शहर नासरत में रहनेवाली एक यहूदी औरत थीं। इंजील ब-मुताबिक़ मत्ती, इंजील ब-मुताबिक़ लूक़ा और क़ुरान में बताया गया है कि वे कुँआरी थीं। उनके व्यक्तित्व को ईसाई धर्म तथा इस्लाम में भी पवित्र और आदरणीय माना जाता है।

परिचय
ईसाईयों की मान्यता है कि किसी इंसानी दख़्ल के बिना, मरियम पवित्र आत्मा के क़ुदरत से गर्भवती हुईं थीं, तथा उन्हें ईश्वर ने स्वयं अपने पुत्र के जन्मे जाने के लिए चुना था। इस्लाम, जो पवित्र आत्मा की मान्यता नहीं रखता है, में माना जाता है कि मरियम केवल ईश्वर की अभिलाषा से गर्भवती हुईं थीं। उस समय, मरियम की मंगनी यूसुफ़ से हो चुकी थी। यूसुफ़ के साथ शादी करने के बाद वे बैतलहम चलीं गईं, जहां पर ईसा मसीह पैदा हुआ। ईसाई धर्म में माना जाता है कि पुराने नियम (पुराने अहदनामा) में नबियों ने कुँआरी गर्भ से जन्म होने की भविष्यवाणी भी की है: 

नये नियम में मरियम की कहानी शुरु होती जब जिब्राइल फ़रिश्ता उनके सामने प्रकट होकर उन्हें ऐलान करता है कि ईश्वर ने उनको आनेवाले मसीह की माँ बनने के लिए चुना है। कलीसियाई परंपराओं और चंद प्राचीन अपोक्रिफ़ा के मुताबिक़, मरियम के माँ-बाप हन्ना और योआकीम नामी दो बुज़ुर्ग लोग थे।

पूजनीयता
ईसाई धर्म में मरियम के प्रति मान्यताएं विभिन्न हैं, जैसे कि मरियम की "बेदाग़ पैदाइश" और "जन्नत में चढ़ाव" विशेषकर, रोमन कैथोलिक मरियम की भक्ति करते हैं और उन्हें "आसमान की मलिका" और "कलीसिया की जननी" की रूप में उनके लिए विशेष श्रद्धा रखते हैं। औस्तन, प्रोटेस्टैन्ट मरियम को इस भूमिका तक नहीं चढ़ाते हैं क्योंकि उनकी नज़रिए में, मरियम की भूमिका बाइबल में ही छोटी है। मरियम को इस्लाम में भी महिलाओं में उच्चतम स्थान हासिल है। कुरान में मरियम का उल्लेख अनेकों बार आता है। बल्कि क़ुरान में मरियम का उल्लेख बाइबल से अधिक बार है।

इन्हें भी देखें
कलीसिया
इंजील
यीशु मसीह
इस्लाम में ईसा
जिब्राइल

सन्दर्भ

बाहरी कड़ियाँ

 क़ुरान में मरियम
 Marilogical Society of America
 डेटन यूनिवर्सिटी—मरियम
 
 Church Fathers on the Sinless Nature of Mary
 Church Fathers on the Perpetual Virginity of Mary
 मैरी (बाइबल का दृष्टिकोण)

ईसा मसीह
मरियम
ईसाई धर्म